Επίδραση της σημασιολογικής συνάφειας ενδογλωσσικά και διαγλωσσικά: Πειραματική διερεύνηση σε ελληνογαλλόφωνους ομιλητές
Creators: name: Γερακινή, Δούκα Γεωργίου
Publisher: name: Aristotle University of Thessaloniki
Year: 2019
Subjects: Δίγλωσσο νοητικό λεξικό
Σημασιακή προτεραιοποίηση
Αναθεωρημένο Ιεραρχικό Μοντέλο
Bilingual mental lexicon
Semantic priming
Revised Hierarchical Model

description: Στόχος της παρούσας εργασίας είναι να διερευνήσει τη λεξική επεξεργασία σε ελληνογαλλόφωνους ομιλητές. Για το σκοπό της έρευνας, κατασκευάστηκαν τέσσερα έργα μη κεκαλυμμένης σημασιακής προτεραιοποίησης, δύο διαγλωσσικά, (Basnight-Brown &amp; Altarriba, 2007. Zhao et al., 2011), και δύο ενδογλωσσικά, προκειμένου να εξετάσουμε τις προβλέψεις του Αναθεωρημένου Ιεραρχικού Μοντέλου γλωσσικής αναπαράστασης (Revised Hierarchical Model, Kroll &amp; Stewart, 1994). Σύμφωνα με το μοντέλο αυτό, λόγω της αδύναμης σύνδεσης της Γ2 με το εννοιακό πεδίο, οι λέξεις της Γ1 μπορούν να διευκολύνουν την αναγνώριση σημασιολογικά σχετικών λέξεων της Γ2, αλλά όχι το αντίστροφο, με αποτέλεσμα να προκύπτει ασυμμετρία ανάμεσα στις δύο κατευθύνσεις προτεραιοποίησης. Υπήρχαν τέσσερις κατηγορίες ζευγών σε κάθε έργο: κρίσιμα, σημασιολογικά σχετικά ζεύγη (π.χ. για την κατεύθυνση από τα γαλλικά στα ελληνικά, chat ‘γάτα’ - σκύλος), κρίσιμα, σημασιολογικά μη σχετικά ζεύγη (π.χ. jardin ‘κήπος’ - σκύλος), ζεύγη διασπαστών προσοχής (π.χ. livre ‘βιβλίο’ - καρέκλα) και ζεύγη με μη λέξη στη θέση της λέξης-στόχου (π.χ. lit ‘κρεβάτι’ - λουτί) pairs. Σε όλες τις περιπτώσεις, μια λέξη εμφανιζόταν στην οθόνη για 150 ms και αντικαθίστατο αμέσως από τη λέξη-στόχο για την οποία οι συμμετέχοντες έπρεπε να αποφασίσουν αν υπάρχει ή όχι στην εκάστοτε γλώσσα. Στην έρευνα συμμετείχαν δύο ομάδες ομιλητών: 18 αμφιδύναμα δίγλωσσοι ελληνογαλλόφωνοι ομιλητές, που είτε είχαν μεγαλώσει στην Ελλάδα και έρθει αργότερα στη Γαλλία για σπουδές είτε είχαν μεγαλώσει στη Γαλλία ως ομιλητές κληρονομιάς της ελληνικής, και δεκαέξι ομιλητές της ελληνικής ως κυρίαρχης γλώσσας οι περισσότεροι των οποίων είχαν μάθει τα γαλλικά ως ξένη γλώσσα στην Ελλάδα και ήδη σπούδαζαν στη Γαλλία μερικούς μήνες. Η γλωσσική τους κυριαρχία καθορίστηκε από τα σκορ τους σε δύο τεστ επίδοσης, ένα για κάθε γλώσσα. Τα αποτελέσματα κατέδειξαν στατιστικά σημαντική επίδραση της προτεραιοποίησης διαγλωσσικά και ενδογλωσσικά ανεξαρτήτως κατεύθυνσης για την ομάδα των αμφιδύναμα δίγλωσσων ομιλητών και σημαντική επίδραση της προτεραιοποίησης μόνο διαγλωσσικά και μόνο για την κατεύθυνση από τα ελληνικά στα γαλλικά για την ομάδα των ομιλητών με κυρίαρχη γλώσσα την ελληνική. Τα ευρήματά μας περιγράφονται σε συσχέτιση με τις προβλέψεις του Αναθεωρημένου Ιεραρχικού Μοντέλου αλλά και άλλων μοντέλων δίγλωσσης αναπαράστασης.
description: The aim of this study is to explore lexical processing in Greek-French bilingual speakers. For the purpose of the research, four unmasked semantic priming tasks were constructed, two cross-linguistic ones (Basnight-Brown &amp; Altarriba, 2007; Zhao et al., 2011) and two intra-linguistic ones, in order to test the predictions of the Revised Hierarchical Model (RHM) of language representation (Kroll &amp; Stewart, 1994). According to RHM, due to the weak connection of the L2 with the conceptual store, L1 words can prime their L2 associates, but not the reverse, resulting in an asymmetry between the two directions of priming. There were four categories of pairs in each task: There were four categories of pairs in each task: critical related (e.g. for the French-Greek direction, chat ‘cat’ - σκύλος ‘dog’), critical unrelated (e.g. jardin ‘garden’ - σκύλος ‘dog’), unrelated fillers (e.g. livre ‘book’ - καρέκλα ‘chair’) and word-non word (e.g. lit ‘bed’- λουτί ‘mox’) pairs. In all cases, a prime word appeared on the screen for 150 ms and it was immediately replaced by the target word on which the participants had to perform lexical decision. Two groups of adult participants were examined: eighteen balanced Greek-French bilingual speakers, who have either grown up in Greece and came later to France for studies or have grown up in France as heritage speakers of Greek, and sixteen speakers with Greek as the dominant language, most of whom have learnt French as a foreign language in Greece and have been studying in France since some months. Their language dominance was determined by their proficiency scores in two cloze tests, one for each language. Results show a significant cross- but also intra-linguistic priming effect for both directions for the group of balanced bilinguals and a significant cross linguistic priming effect only for Greek-French pairs for the group of Greek dominant speakers. Our findings are discussed in relation to the predictions of the RHM as well as other models of bilingual representation.